Tallinnas Sõle tänava Säästumarketis oli eile ootamatu vaatepilt. Juba kell 18.30 oli poe saiariiul täiesti tühi, leiva poolel olid alles üksikud pätsid.
«Sõle Säästumarketi olukorra pärast peame vabandust paluma. Ilmselt mõjutas eilne imeilus ilm just selle poe kaubavoogu eriliselt. Seepärast oli tõesti õhtusel ajal saia-leiva valik pisut kesisem,» ütles Rimi pressiesindaja Katrin Bats. Ta lubas, et poe kaubatellimused vaadatakse kindlasti üle ja suurendatakse tellitavaid koguseid.